ddrg/super_eurlex huggingface dataset:
J.

toteaa, että vireillä olevasta oikeusmenettelystä on pysyvästi luovuttu monien yhdessä Giorgos Grammatikakisin kanssa syytettyinä olevien Kreetan yliopiston konsistorin ja ELKE-komitean jäsenten osalta, koska 15 vuoden pituinen vanhentumisaika on kulunut umpeen, ja että tuomioistuin on toukokuussa 2016 vapauttanut joitakin henkilöitä lopullisesti kaikista syytteistä;
C.

toteaa, että toinen virhe koskee delegoidun asetuksen (EU) 2015/2446 141 artiklan 1 kohtaa; toteaa, että nykyisin sovellettavaa komission asetuksen (ETY) N:o 2454/93 (3) 233 artiklan 1 kohdan b alakohtaa, jonka mukaan tietyissä rajallisissa erityistapauksissa on mahdollista katsoa, että rajan ylittäminen on tulli-ilmoitus väliaikaisesta maahantuonnista, viennistä tai jälleenviennistä, ei erehdyksessä sisällytetty delegoituun asetukseen (EU) 2015/2446, ja toteaa, että tämän vuoksi pelkkä unionin tullialueen rajan ylittäminen ei riitä tiettyjen tavaroiden ilmoittamiseen; toteaa, että delegoidun asetukseen (EU) 2015/2446 141 artiklan 1 kohta olisi näin ollen korjattava;
4. Jos jäsen on pidätetty tai jos hänen liikkumisvapauttaan on rajoitettu siten, että hänen erioikeuksiaan ja vapauksiaan on ilmeisesti loukattu, puhemies voi asiasta vastaavan valiokunnan puheenjohtajaa ja esittelijää kuultuaan käynnistää kiireellisenä asiana aloitteen kyseisen jäsenen erioikeuksien ja vapauksien vahvistamiseksi. Puhemies ilmoittaa aloitteesta valiokunnalle ja täysistunnolle.

Poistetaan.
1. Jäsenvaltiot voivat perustaa yksinkertaistetun pienviljelijäjärjestelmän tässä osastossa säädetyin edellytyksin. Jos jäsenvaltio soveltaa tällaista järjestelmää , viljelijän, jolla on 21 artiklan mukaisesti vuonna 2014 myönnettyjä tukioikeuksia ja jonka osalta täyttyvät 10 artiklan 1 kohdan mukaiset vähimmäisvaatimukset, on haettava tässä osastossa säädetyin edellytyksin yksinkertaistettuun järjestelmään (”pienviljelijäjärjestelmä”).

4. Jäsenvaltion on varmistettava, että tukea ei makseta viljelijälle, jonka osalta on vahvistettu, että hän on tämän komission asetusehdotuksen julkaisupäivänä tai sen jälkeen jakanut tilansa yksinomaan päästäkseen pienviljelijäjärjestelmään. Tätä sovelletaan myös viljelijöihin, joiden tila on peräisin mainitusta jaosta.
C.

ottaa huomioon, että parlamentti teki seuraavan huomion 29. tammikuuta 2004 antamansa vuoden 2001 vastuuvapausmenettelyyn liittyvän päätöslauselman (5) 45 kohdassa: ”[parlamentti] on sitä mieltä, että toimielinten yhteisissä yksiköissä on erityisen vaikeaa osoittaa selkeästi, kenelle kuuluu poliittinen vastuu[…]; kehottaa tämän vuoksi toimielimiä tarkastelemaan uudelleen toimielinten nykyisiä yhteisiä yksikköjä koskevia oikeudellisia määräyksiä kyseenalaistamatta kuitenkaan periaatetta toimielinten välisestä yhteistyöstä, jonka avulla unionin talousarviossa on voitu toteuttaa merkittäviä säästöjä; kehottaakin yhteisön toimielimiä muuttamaan toimielinten yhteisten elinten oikeusperustoja siten, että hallinnollinen ja poliittinen vastuu voidaan jakaa selkeästi;”,
Euroopan parlamentin päätös Gabriele Albertinin parlamentaarisen koskemattomuuden ja erioikeuksien puolustamista koskevasta pyynnöstä (2006/2099(IMM))



Virallinen lehti nro 314 E , 21/12/2006 s. 0082 - 0082



P6_TA(2006)0479 Gabriele Albertinin parlamentaarisen koskemattomuuden puolustamista koskeva pyyntö Euroopan parlamentin päätös Gabriele Albertinin parlamentaarisen koskemattomuuden ja erioikeuksien puolustamista koskevasta pyynnöstä (2006/2099(IMM)) Euroopan parlamentti, joka - ottaa huomioon Gabriele Albertinin esittämän, 25. huhtikuuta 2006 päivätyn pyynnön, josta ilmoitettiin täysistunnossa 27. huhtikuuta 2006 ja joka koski hänen parlamentaarisen koskemattomuutensa puolustamista häntä vastaan Milanon aluetuomioistuimessa käynnistetyn rikosoikeudenkäynnin yhteydessä, - kuultuaan Gabriele Albertinia työjärjestyksen 7 artiklan 3 kohdan mukaisesti, - ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytäkirjan 9 ja 10 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan, - ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986 antamat tuomiot [1], - ottaa huomioon työjärjestyksen 6 artiklan 3 kohdan ja 7 artiklan, - ottaa huomioon oikeudellisten asioiden valiokunnan mietinnön (A6-0378/2006); 1. päättää puolustaa Gabriele Albertinin parlamentaarista koskemattomuutta; 2. kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Italian tasavallan kyseessä oleville viranomaisille. [1] Asia 101/63, Wagner v. Fohrmann ja Krier, Kok. 1964 suomenkielinen erityispainos I, s. 203, ja asia 149/85, Wybot v. Faure ym., Kok. 1986 suomenkielinen erityispainos VIII, s. 729. --------------------------------------------------
1. päättää pidättää Elisabeth Jegglen parlamentaarisen koskemattomuuden;
2. kehottaa puhemiestä välittämään viipymättä päätöksen ja valiokunnan mietinnön Saksan liittotasa-
vallan toimivaltaisille viranomaisille.
4. Rahoitusnäkymien mukauttaminen
A5-0110/2001
Euroopan parlamentin päätöslauselma komission Euroopan parlamentille ja neuvostolle 6 päivänä
toukokuuta 1999 tehdyn toimielinten sopimuksen 1618 kohdan mukaisesti esittämästä ehdotuk-sesta Euroopan parlamentin ja neuvoston päätökseksi rahoitusnäkymien mukauttamisesta
toteuttamisedellytyksiin (KOM(2001) 149  C5-0117/2001  2001/0075(ACI))
Euroopan parlamentti, joka
 ottaa huomioon komission ehdotuksen (KOM(2001) 149  C5-0117/2001),
 ottaa huomioon 29. maaliskuuta 2001 pidetyn kolmikantaneuvottelun tulokset, ottaa huomioon talousarviota koskevasta kurinalaisuudesta ja talousarviomenettelyn parantamisesta
6. toukokuuta 1999 tehdyn toimielinten sopimuksen (
1),
 ottaa huomioon budjettivaliokunnan mietinnön ja työllisyys- ja sosiaalivaliokunnan sekä maatalouden
ja maaseudun kehittämisen valiokunnan lausunnot (A5-0110/2001),
A. ottaa huomioon, että komission ehdotus rahoitusnäkymien mukauttamisesta koskee ainoastaan
maksusitoumusmäärärahoja,
1. palauttaa mieliin, että komissiolla on toimielinten välisen sopimuksen 16 kohdan mukainen velvolli-
suus rahoitusnäkymien teknisestä mukautuksesta ilmoittaessaan tehdä budjettivallan käyttäjälle tarpeellisenapitämänsä ehdotuksen maksumääräyksiin käytettävien määrärahojen kokonaismäärän mukauttamiseksi;toteaa, että tarkoituksena on, että komissio varmistaa yhdessä budjettivallan käyttäjän kanssa maksumäärä-rahojen kehittymisen samassa suhteessa maksusitoumusmäärärahojen kanssa;
2. kehottaa komissiota korvaamaan mahdolliset vajeet yhteisöaloitteiden ja innovatiivisten toimenpitei-
den määrärahoissa kaudella 20002006, jotka voivat aiheutua vuoden 2000 talousarvion toteutuksesta;
3. pyytää toimielimiä käymään keskusteluja, joissa arvioidaan laajentumisaikataulun, sellaisena kuin se
on liittymisneuvottelujen tässä vaiheessa, vaikutuksia talousarvioon ja rahoitukseen;
4. hyväksyy liitteenä olevan yhteisen päätöksen ja kehottaa puhemiestä julkaisemaan sen Euroopan
yhteisöjen virallisessa lehdessä (L-sarja);
5. kehottaa puhemiestä välittämään tämän päätöslauselman liitteineen neuvostolle ja komissiolle.
(1) EYVL C 172, 18.6.1999, s. 1.C 27 E/34 FI 31.1.2002 Euroopan yhteisöjen virallinen lehti
Torstai 3. toukokuuta 2001
B.

toteaa, että tämän korkeimman oikeuden päätöksen jälkeen kahdeksan osavaltiota on jo kieltänyt abortin; ottaa huomioon, että on odotettavissa, että 26 osavaltiota saattaa päätyä hyväksymään lakeja, joilla raskaudenkeskeytys tehdään lähes kokonaan laittomaksi; toteaa, että 13 osavaltiossa on nk. liipaisinlakeja, jotka tulivat voimaan välittömästi Roe v. Wade -tuomion kumoamisen jälkeen; ottaa huomioon, että Yhdysvalloissa ja ympäri maailmaa on sen jälkeen järjestetty yhä enemmän mielenosoituksia, joissa puolustetaan oikeutta raskaudenkeskeytykseen; toteaa, että samalla vastustus korkeimman oikeuden päätöstä kohtaan on lisääntymässä, mistä on esimerkkinä etenkin Kalifornian, Oregonin ja Washingtonin kuvernöörien 24. kesäkuuta 2022 julkaisema ”monen osavaltion sitoumus”, jonka mukaan ne ovat sitoutuneet ”puolustamaan lisääntymisterveydenhuollon, mukaan lukien raskaudenkeskeytys ja ehkäisyvälineet, saatavuutta sekä suojelemaan potilaita ja lääkäreitä muiden osavaltioiden pyrkimyksiltä tuoda niiden aborttikiellot meidän osavaltioihimme” (3);
24.

pitää valitettavana, että julkishallinnon uudistuksen täytäntöönpanossa on edistytty vain vähän, ja vaatii, että uuden julkishallinnon uudistusstrategian suunnitteluprosessi on oltava osallistava ja avoin; ilmaisee huolensa virkamiehiä ja valtion työntekijöitä koskevaan lakiin tehdyistä muutoksista, jotka ovat heikentäneet virkamiesten ansioihin perustuvaa rekrytointia ja riippumattomuutta ja saattavat johtaa siihen, että Montenegro ei kykene pitämään palveluksessa sellaista henkilöstöä, jolla on EU:n liittymisprosessiin liittyvää kokemusta; painottaa, että virkamiesten palvelukseenottojärjestelmän on perustuttava ansioihin ja että on tärkeää purkaa julkishallinnon politisoituneisuutta;
H.

ottaa huomioon, että Amazon on maailman suurin sademetsä ja sillä on keskeinen rooli hiilidioksidin sitomisessa, kasvihuonekaasujen vähentämisessä sekä alueellisten ja maailmanlaajuisten sääolojen ylläpitämisessä; ottaa huomioon, että Javarin laakso sijaitsee Amazonin alueella Brasilian Perun ja Kolumbian vastaisella rajalla; ottaa huomioon, että alueella on eniten vapaaehtoisesti eristyksissä eläviä alkuperäiskansoja maailmassa ja että sinne pääsee vain muiden alueiden kautta ja jokiteitse;
53.

muistuttaa, että rikkomusmenettelyt ovat keskeinen väline EU:n lainsäädännön ja SEU 2 artiklassa vahvistettujen yhteisten arvojen suojelemiseksi ja puolustamiseksi; panee huolestuneena merkille, että komission käynnistämien rikkomusmenettelyjen määrä on romahtanut vuodesta 2004; on yllättynyt siitä, että rikkomusmenettelyjä ei aloiteta järjestelmällisesti vähintäänkin heti, kun asianomainen rikkomus on dokumentoitu vuosikertomuksessa; pitää valitettavana, että komissio on haluton valvomaan aktiivisesti ja järjestelmällisesti EU:n oikeuden täytäntöönpanoa ja hyödyntämään mahdollisuuksia käyttää rikkomusmenettelyjä jäsenvaltioita vastaan sopivimpana välineenä ongelmien ratkaisemiseksi tehokkaasti ja viipymättä; toteaa, että tämän vastahakoisuuden johdosta jäsenvaltioita kehotettiin käynnistämään valtioiden välisiä asioita SEUT 259 artiklan mukaisesti; on huolissaan siitä, että ilman järjestelmällistä ja oikea-aikaista soveltamista rikkomusmenettelyjen teho ennaltaehkäisevänä keinona heikkenee; kehottaa sisällyttämään kertomukseen jäsenvaltiokohtaisen yleiskatsauksen kaikista komission toteuttamista täytäntöönpanon valvontatoimista, mukaan lukien vireillä olevat rikkomusmenettelyt, sekä Euroopan unionin tuomioistuimen ja Euroopan ihmisoikeustuomioistuimen välitoimenpiteiden ja päätösten noudattamisesta ja toteaa, että tästä on hyötyä EU:n oikeusalan tulostaulun kattavalle soveltamiselle;
F.

ottaa huomioon, että Georgian mediaympäristö, joka oli usean vuoden ajan ollut kohenemaan päin, on viime vuosina nopeasti heikentynyt ja että Georgiassa on tehty ennennäkemättömän paljon väkivaltaisia hyökkäyksiä toimittajia vastaan Tbilisin Pride-kulkueeseen 5. heinäkuuta 2021 kohdistuneen laajamittaisen väkivallan jälkeen, ja huomauttaa, että tämän johdosta useat kansainväliset järjestöt ovat julkilausumissaan ilmaisseet huolensa tilanteesta ja puolustaneet tiedotusvälineiden vapautta ja Georgian sijoitus lehdistönvapausindeksissä on pudonnut selvästi (se oli 71,36 pisteellään 60. sijalla vuonna 2021 mutta putosi 59,9 pisteellään 89. sijalle 180 maan joukossa vuonna 2022);
L.

ottaa huomioon, että tutkintavankeudessa on todistetusti yli 60 poliittista vankia ja että poliittisen opposition edustajia, yhteisöaktivisteja ja ammattiyhdistysaktivisteja on pidätetty, vangittu ja pidetään laittomasti eristyksissä; ottaa huomioon, että vuodesta 2015 lähtien Kambodžan vankiloissa olevien vankien määrä on yli kaksinkertaistunut ja että hallituksen tietojen mukaan Kambodžan vankiloissa, joiden virallinen kapasiteetti on 8 804, on tällä hetkellä 38 977 ihmistä; toteaa, että tämä dramaattinen tilanahtaus rikkoo vakavasti vankien oikeuksia, koska heillä ei useinkaan ole mahdollisuutta saada puhdasta vettä tai sairaanhoitoa; ottaa huomioon, että hallitus ei ole myöskään toteuttanut riittäviä toimia estääkseen vakavien covid-19-epidemioiden puhkeamisen vankiloissa;
40.

korostaa, että digitalisaatio on auttanut vastaamaan joihinkin covid-19-pandemiasta johtuviin välittömiin haasteisiin erityisesti sulkutoimien aikana ja että pandemian paljastamista monista eriarvoisuuksista digitaalinen kuilu on vakava; panee merkille, että pandemia on vauhdittanut digitalisaatiota ja että teknologiasta on tullut välttämätöntä etätyölle, etäkoululle, sähköiselle kaupankäynnille, sähköisille terveydenhoitopalveluille, sähköiselle hallinnolle, digitaaliselle demokratialle ja digitaaliselle viihteelle; kehottaa komissiota seuraamaan tiiviisti tätä kehitystä ja varmistamaan, että unionin säännöstöä noudatetaan täysimääräisesti etenkin sosiaalisten ja työntekijöiden oikeuksien osalta; muistuttaa, että digitalisaation ja digitaalisten yhteyksien on oltava etusijalla paikallisyhteisöjen elpymisessä; muistuttaa, että on tärkeää luoda asianmukainen kilpailulainsäädäntö ja valtiontukikehys, jotka antavat jäsenvaltioille valtiontukisääntöjä noudattaen täyden jouston talouden tukemiseksi koronaviruspandemian aikana, erityisesti ottamalla käyttöön nopeita laajakaista- ja 5G-infrastruktuureja kaikissa kaupungeissa niiden koosta riippumatta; kehottaa jäsenvaltioita tukemaan yhteenliitettävyyttä, tarjoamaan laitteita ja varmistamaan, että julkisissa ja sosiaalisissa laitoksissa sekä oppilaitoksissa on tarvittavan koulutuksen saanutta henkilöstöä;
A.

ottaa huomioon, että perusinfrastruktuurin, hyvin koulutetun henkilöstön ja laadukkaiden palvelujen puute NUTS 2 -tason alueilla (alueet, joilla on 800 000–3 miljoonaa asukasta), joiden BKT asukasta kohti on alle 75 prosenttia EU27:n keskiarvosta, ja siirtymäalueilla, joiden BKT asukasta kohti on 75–90 prosenttia EU27:n keskiarvosta, haittaa vakavasti terveydenhuollon yhdenvertaista saatavuutta ja on pääasiallinen syy siihen, miksi laadukkaan terveydenhuoltoinfrastruktuurin ja riittävän ja hyvin koulutetun terveydenhuoltohenkilöstön olisi oltava kaikkien kansallisten ja alueellisten hallitusten painopiste;
X.

toteaa, että oikeusasiamies havaitsi hallinnollisia epäkohtia Euroopan pankkiviranomaisen (EPV) päätöksessä hyväksyä sen silloisen pääjohtajan siirtyminen toimitusjohtajaksi Euroopan rahoitusmarkkinoiden liittoon (Association for Financial Markets in Europe, AFME), joka on rahoitusalan edunvalvontajärjestö, koska pankkiviranomainen ei ollut pyrkinyt vähentämään eturistiriitariskejä ja oli sallinut pääjohtajan päästä edelleen luottamuksellisiin tietoihin; toteaa, että EPV on aloittanut oikeusasiamiehen suositusten täytäntöönpanon, minkä johdosta oikeusasiamies on päättänyt tapauksen käsittelyn;
P.

ottaa huomioon, että vuonna 2020 vetoomusportaalista kehitettiin entistä käyttäjäystävällisempi, turvallisempi ja saavutettavampi portaali kansalaisille; ottaa huomioon, että usein kysyttyjen kysymysten osiota on päivitetty ja että Euroopan tietosuojavaltuutetun suositusten täytäntöönpanemiseksi on tehty useita tietosuojaa koskevia parannuksia ja otettu käyttöön uusi salasanan palautusmekanismi; ottaa huomioon, että vetoomusportaalin, ePetin ja PETIGREFin välistä yhteenliitäntää on kehitetty edelleen ja että ulkoisen kehitystyön ja Hermes-järjestelmän integroinnin varmistamiseksi on toteutettu toimia; toteaa, että suuri määrä käyttäjien esittämiä tukipyyntöjä käsiteltiin onnistuneesti;
K.

toteaa, että Toimittajat ilman rajoja -järjestön vuoden 2021 lehdistönvapausindeksissä Slovenia on 36. sijalla maailmassa (18. sijalla EU:ssa), joten sen sijoitus on pudonnut neljällä pykälällä viime vuoden 32. sijasta (5); ottaa huomioon, että komission vuoden 2021 oikeusvaltiokertomuksen mukaan tämä tarkoittaa, että tiedotusvälineiden vapaus ja toimittajien suoja ovat heikentyneet maassa; ottaa huomioon, että Euroopan neuvoston ihmisoikeusvaltuutettu toteaa 4. kesäkuuta 2021 julkaistussa muistiossaan, että Sloveniassa on elinvoimainen mediaympäristö ja kansalaisyhteiskunta ja että kansalaisoikeudet ja poliittiset oikeudet, mukaan lukien oikeus sananvapauteen ja rauhanomaiseen kokoontumisvapauteen, on yleensä suojattu laissa ja todellisuudessa; ottaa huomioon, että ihmisoikeusvaltuutettu toteaa myös, että tiedotusvälineiden vapauden edellytykset ovat heikentyneet Sloveniassa viime vuoden aikana ja että viimeksi kuluneiden 13 kuukauden aikana Euroopan neuvoston foorumilla julkaistiin 13 Sloveniaa koskevaa hälytystä; huomauttaa, että tämä on selvästi enemmän kuin aiempina vuosina (6);
—

ottaa huomioon Maailman terveysjärjestön Euroopan aluetoimiston seksuaali- ja lisääntymisterveyttä koskevan toimintasuunnitelman ”Action Plan for Sexual and Reproductive Health: Towards achieving the 2030 Agenda for Sustainable Development in Europe – leaving no one behind”,
—

ottaa huomioon Ecorysin ja SportsEconAustrian komissiolle vuonna 2020 laatiman raportin ”Mapping study on measuring the economic impact of COVID-19 on the sport sector in the EU”,
—

ottaa huomioon Euroopan ympäristökeskuksen raportin nro 17/2019 ”Marine messages II: Navigating the course towards clean, healthy and productive seas through implementation of an ecosystem-based approach”,
korostaa, että Yhdysvallat ei tällä hetkellä osallistu CRS:ään, joka on OECD:n vuonna 2014 maailmanlaajuisella tasolla kehittämä tietostandardi rahoitustilejä koskevaan automaattiseen tietojenvaihtoon veroviranomaisten välillä; toteaa siksi, että Yhdysvallat on kaukana muuta maailmaa jäljessä tietojenvaihtoa koskevissa yhteisissä standardeissa; toteaa, että Yhdysvallat oli johtavassa roolissa avoimuusvaatimusten edistämisessä, kun se antoi ulkomaisia tilejä koskevan verosäännösten noudattamislain (Foreign Account Tax Compliance Act, FATCA); pitää kuitenkin valitettavana, että laissa on rajoituksia, kun on kyse vastavuoroisuudesta ja sen sivuvaikutuksista nk. sattumanvaraisiin yhdysvaltalaisiin; pitää valitettavana, että Euroopan tasolla ei vielä ole löydetty kestävää ratkaisua; palauttaa mieliin, että CRS:ssä sen sijaan edellytetään täysin vastavuoroista tietojenvaihtoa rahoitustileistä CRS-sopimukseen osallistuvien lainkäyttöalueiden välillä; huomauttaakin, että Yhdysvalloista on tulossa merkittävä rahoitussalaisuuden mahdollistaja niille, jotka eivät ole Yhdysvaltojen kansalaisia, kahden pääasiallisen porsaanreiän kautta: tietoja vaihdetaan vain Yhdysvalloissa olevista varoista, eikä tosiasiallisia omistajia ja edunsaajia koskevia tietoja vaihdeta;
Q.

toteaa, että naisiin ja tyttöihin kohdistuva väkivalta on yksi yleisimmistä naisten oikeuksien loukkauksista Euroopassa; panee merkille, että unionissa tehtyjen tutkimusten mukaan joka kolmas nainen unionissa – eli 62 miljoonaa naista – on kokenut fyysistä ja/tai seksuaalista väkivaltaa 15 vuotta täytettyään ja joka toinen nainen (55 prosenttia) on kokenut seksuaalista häirintää; panee merkille, että Maailman terveysjärjestön (WHO) mukaan maailmassa lähes kolmannes (27 prosenttia) 15–49-vuotiaista naisista, jotka ovat olleet parisuhteessa, on ilmoittanut kokeneensa jonkinasteista fyysistä ja/tai seksuaalista väkivaltaa parisuhdekumppaninsa taholta; panee merkille, että WHO:n mukaan maailmanlaajuisesti jopa 38 prosenttia kaikista naismurhista tekee parisuhdekumppani;
16.

korostaa, että oikeus- ja lainvalvontayhteyksissä jokaisen oikeudellisen tai vastaavan päätöksen tekijänä on aina oltava ihminen, joka voidaan saattaa vastuuseen tehdyistä päätöksistä; katsoo, että tekoälyyn perustuvien järjestelmien käyttäjien on voitava turvautua oikeussuojakeinoihin; muistuttaa, että EU:n oikeuden mukaan henkilöllä on oikeus olla joutumatta sellaisen päätöksen kohteeksi, jolla on häntä koskevia oikeusvaikutuksia tai joka vaikuttaa häneen merkittävästi ja joka perustuu yksinomaan automaattiseen tietojenkäsittelyyn; painottaa lisäksi, että automatisoitu yksittäispäätöstenteko ei saa perustua erityisiin henkilötietoryhmiin, paitsi jos on toteutettu asianmukaiset toimenpiteet rekisteröidyn oikeuksien ja vapauksien sekä oikeutettujen etujen suojaamiseksi; korostaa, että EU:n lainsäädännössä kielletään erityisiin henkilötietoryhmiin perustuva profilointi, joka johtaa luonnollisiin henkilöihin kohdistuvaan syrjintään; painottaa, että lainvalvontaviranomaisten ja niiden toimien täytäntöönpanevan luonteen vuoksi lainvalvonnan alalla tehdyillä päätöksillä on lähes aina asianomaista henkilöä koskevia oikeusvaikutuksia; panee merkille, että tekoälyn käyttö voi vaikuttaa ihmisten tekemiin päätöksiin ja että sillä voi olla vaikutuksia rikosprosessien kaikkiin vaiheisiin; katsoo siksi, että tekoälyjärjestelmiä käyttävien viranomaisten on ylläpidettävä erittäin tiukkoja oikeudellisia normeja ja varmistettava ihmisen osallistuminen, erityisesti analysoitaessa tällaisista järjestelmistä peräisin olevia tietoja; edellyttää siksi, että tuomareiden suvereeni harkinta ja tapauskohtainen päätöksenteko on säilytettävä; kehottaa kieltämään tekoälyn ja siihen liittyvän teknologian käyttämisen oikeudellisten päätösten ehdottamiseen;
60.

korostaa tarvetta vahvistaa Nato-liittolaisten yhtenäisyyttä, solidaarisuutta ja lähentymistä; panee merkille liittolaisten väliset vakavat kiistat itäisen Välimeren alueella; suhtautuu myönteisesti Naton liennytysmekanismin käyttöönottoon; palauttaa mieliin huolensa siitä, että Turkki on hankkinut Venäjän S-400-ohjusjärjestelmän; painottaa, että on tärkeää toteuttaa lisää luottamusta lisääviä toimenpiteitä, jotka perustuvat vuoropuheluun ja keskinäiseen kunnioitukseen; pitää erittäin huolestuttavana Turkin käyttäytymistä, sillä maa on strategisesti tärkeä naapurivaltio ja Nato-liittolainen; kehottaa Turkkia välttämään uusien provosoivien ja vakautta horjuttavien toimien toteuttamista ja kannustaa sitä noudattamaan sellaista ulko-, turvallisuus- ja sisäpolitiikkaa, joka on EU:n ehdokasvaltion ja Nato-liittolaisen velvoitteiden mukaista ja vastaa maahan kohdistuvia odotuksia;
C.

ottaa huomioon, että siitä lähtien, kun Ahmed Mansoor pidätettiin maaliskuussa 2017, hän on suorittanut yksinäisyysrangaistusta Abu Dhabin al-Sadrin vankilassa, jossa häneltä on riistetty välttämättömyystarvikkeet ja häneltä on evätty Yhdistyneiden arabiemiirikuntien lainsäädännön ja ihmisoikeuksia koskevan kansainvälisen oikeuden mukaiset pidätettyjen oikeudet, mukaan lukien vankien kohtelun minimitasoa koskevat YK:n säännöt; ottaa huomioon, että häntä on kielletty ottamasta yhteyttä muihin vankeihin ja perheeseensä lukuun ottamatta neljää 30 minuutin vierailua, jolloin hänen vaimonsa on päässyt käymään hänen luonaan vankilassa, ja rajoitettuja puheluja äidilleen ja vaimolleen; ottaa huomioon, että hän oli nälkälakossa kahdesti vuonna 2019, jotta hänen perusoikeuksiaan vankina kunnioitettaisiin;
37.

korostaa, että poikkeustilalla on kielteisiä vaikutuksia ihmisoikeuksiin ja perusvapauksiin ja että sen on siksi aina oltava ajallisesti rajoitettu, se on perusteltava asianmukaisesti demokraattisilla ja oikeudellisilla menettelyillä ja sen on oltava oikeassa suhteessa hätätilaan ja samalla on noudatettava perustuslaillista järjestystä ja kansainvälistä ihmisoikeuslainsäädäntöä; korostaa, että terveysuhkia ei saisi koskaan käyttää tekosyynä oikeusvaltioperiaatteen, demokraattisten instituutioiden, demokraattisen vastuuvelvollisuuden tai oikeudellisen valvonnan heikentämiseksi;